**Jean-Pierre Vincent** (født 26. mars 1942 i Juvisy-sur-Orge i Frankrike, død 4. november 2020 i Mallemort) var en fransk teaterregissør og teatersjef. Han satte et sterkt preg på den franske teaterscene, ettersom han ledet og/eller reformerte en rekke statsteatre.

Liv og virke
------------

Vincent tok sine første skritt inn i teaterets verden sammen med Patrice Chéreau i Lycée Louis-le-Grands skoleteater. I 1966 vakte han oppmerksomhet med sin inscenering av Eugène Labiches komedie *L’Affaire de la rue de Lourcine*. Så ble han hentet til det nettopp grunnlagte teater i Sartrouville.

Ved et Brecht-kollegium i Grenoble møtte han Jean Jourdheuil. De samarbeidet så tett i syv år. Med demonstrativt sosialkritisk blikk og vekt på det komiske grunnla og incenerte de i 1974 Théâtre de l’Espérance. Da Vincent i 1975 ble i intendent ved Théâtre national de Strasbourg, skiltes deres veier – Jourdheuil ville ikke gi seg inn i de bindinger som han mente det institusjonaliserte teater innebar.[] Vincent gjorde i sine åtte år i Strasbourg teateret der til en av de viktigste scener utenfor hovedstaden, også ved hjelp av den teaterskolen han opprettet der.[]

I 1983 utnevnte kulturminister Jack Lang ham til administrator av Comédie-Française. Han reformerte det som Maison de Moliere etablerte teater ved å åpne det for samtidsdramaer. Etter tre års ledelse der fornyet han ikke sin kontrakt, men foretrakk å være uavhengig instruktør. I 1990 ble han sjef for Théâtre des Amandiers i Nanterre, og ble der i elleve år. Mange programmatiske eksperimenter på den tid toppet seg i stykket *Karl Marx*, som hadde *Das Kapital* som tema. 

Fra 2002 arbeidet Vincent igjen som fri instruktør.

I intervjuer talte han om *det kunstneriskes primat* og kritiserte det institusjonaliserte teaters tvangstrøyer som var en følge av statlige forordninger, selv om han innså at de var godt ment og kunne bidra til kunstnernes vern (35-timers arbeidsuke, regulering av nattarbeid).[]

Han underviste ved flere franske skuespillerskoler. Han var en brobygger til tysk dramatikk, inscenerte Bert Brecht, Georg Büchners *Woyzeck* med Daniel Auteuil i hovedrollen, Thomas Bernhards *Theatermacher*.

Den 4. november døde Vincent i 78 års alder i Mallemort i det sørlige Frankrike som følge av covid.

Litteratur
----------

* Horst Schumacher: *Vincent, Jean-Pierre*. I: Manfred Brauneck, Wolfgang Beck (Hg.): *Theaterlexikon 2. Schauspieler und Regisseure, Bühnenleiter, Dramaturgen und Bühnenbildner*. Rowohlts Enzyklopädie im Rowohlt Taschenbuch Verlag. Reinbek bei Hamburg, August 2007, ISBN 978 3 499 55650 0, S. 750 f.

Referanser
----------

1. 1 2 3 4   fichier des personnes décédées, deces.matchid.io, besøkt 22. desember 2020[Hentet fra Wikidata]
2. ↑   Brockhaus Enzyklopädie, Brockhaus Online-Enzyklopädie-id vincent-jean-pierre[Hentet fra Wikidata]
3. ↑   Who's Who in France, Who's Who in France biografi-ID 19043, besøkt juli 2018[Hentet fra Wikidata]
4. ↑   .  Manglende eller tom `|tittel=` (hjelp)  
 .  Manglende eller tom `|tittel=` (hjelp)
5. 1 2  Nachruf auf Jean-Pierre Vincent von Eberhard Spreng, Deutschlandfunk, abgerufen 5. november 2020
6. ↑  Mort du grand metteur en scène Jean-Pierre Vincent, à 78 ans, *lefigaro.fr*, lest 12. november 2020

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |